Vícar

Vícar [BIkar] estas urbo kaj municipo de la Aŭtonoma Komunumo Andaluzio, en la provinco Almería, sude de Hispanio. Ĝi estas en la komarko Poniente Almeriense.
La areo de la municipo estas 64 km2 kie loĝas 20743 geloĝantoj, do loĝdenso estas 324.1 loĝ./km2.
Vícar situas je 22 km de la provinca ĉefurbo Almería je altitudo de 288 msm.

 Geografio 
La municipo limas norde kun Enix, Felix kaj Dalías, sude kun La Mojonera kaj Roquetas de Mar, municipo kun kiu limas ankaŭ oriente, dum okcidente limas kun Dalías, El Ejido kaj La Mojonera.
 Nordokcidente: Dalías kaj Felix (Almerio) Norde: Felix (Almerio) Nordoriente: Enix Okcidente: Dalías, El Ejido kaj La Mojonera 75ra Oriente: Roquetas de Mar Sudokcidente: La Mojonera Sude: La Mojonera Sudoriente: Roquetas de Mar

La zono de plej alta altitudo de la loko koincidas kun la suda deklivaro de la montaro Sierra de Gádor, kie estas la urnokerno de Vícar, nome historia areo. Apude estas la "Kampo de Dalías", ebenaĵo kie koncentriĝas plej parto de la loĝantaro, kaj kie estas ampleksaj etendoj dediĉitaj al la intensa agrikulturo de plantdomoj. En la municipo estas kelkaj "ramblas", nome sezonaj rojoj kiuj koncentras akvojn dum forta pluvo, kiel la "rambla" Carcáuz kaj "Cañuelo".

La klimato de Vícar estas karakterizata kiel subdezerta kaj mediteranea: nome varma, kun foresto de grundofrosto kaj malabundaj pluvoj.

250ra|eta|maldekstre|Pordego, verko de Mª Ángeles Lázaro Guil, 2007.
250ra|eta|maldekstre|Monumento dediĉita al la Ludoj de 2005, en Las Cabañuelas.

 Demografio 
Laŭ statistikoj de la andaluza registaro (SIMA , 2007) la 20743 geloĝantoj de la municipo Vícar estas 9620 inoj kaj 11123 viroj. En la 64-kvadratkilometra teritorio estas 14 setlejoj, kie loĝas 17254 geloĝantoj, kaj aliaj 3489 geloĝantoj loĝas dise en kamparo. Lasta konata nombro de naskiĝoj po jaro estis 293, 150 inoj kaj 143 viroj, kaj mortis 84, 35 inoj kaj 49 viroj. Tiel la natura kresko estis 209 (1.0%). La laborkapabla loĝantaro estis 9470 homoj (45.7%).

Dum granda parto de la 20a jarcento la loĝantaro estis sub milo. Inverse al la cetero de la provinco kaj pro proksimeco al la provinca ĉefurbo kaj ĉefe al la zono de plantdomoj, la loĝantaro kreskiĝis eksponente ĝis super la nunaj 20 000. Tio estas, oni dudekobligis la homokupon.

 Vidu ankaŭ 
 Listo de municipoj de provinco Almería

 Eksteraj ligiloj 
 Vícar  - Statistikoj en Sistema de Información Multiterritorial de Andalucía.

 Referencoj 

Kategorio:Urboj de Andaluzio
Kategorio:Municipoj de Andaluzio
Kategorio:Geografio de Andaluzio